
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του ρυμοτομικού σχεδίου Πειραιά (Αττικής) στην 
ακτή Γεωργίου Κουδΰλη και καθορισμός όρων και περιορισμών 

δόμησης. 1 

Καθορισμός Ζώνης Οικιστικού Ελέγχου κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου σχεδίου και εκτός ορίων οικισμού προυφισταμένου του 
έτους 1923 περιοχή των κοινοτήτων Αγίου Παύλου, Ν. Καλλι- 
κράτειας και Ν. Σιλάτων (ν. Χαλκιδικής). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του ρυμοτομικού σχεδίου Πειραιά (Αττικής) στην ακτή 
Γεωργίου Κονδύλη και καθορισμός όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. Δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τ4 άρθρα 3, 9 και 70. 

2. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 4 (παράγρ. 1), 7, 8 (παρ. 
1) και 9 όπως τροποποιήθηκαν με το άρθρο 13 του ν. 1647 /1986 
«Οργανισμός Κτηματολογίου και Χαρτογραφήσεων Ελλάδας (ΟΚΧΕ) 
και άλλες σχετικές διατάξεις» (ΦΕΚ 141 /Α) και το ν. 1772/1988 
«Τροποποίηση των διατάξεων του ν. 1577/1985 κ.λπ.» (ΦΕΚ 91/Α). 

4. Τις διατάξεις τουν. 880/1979 «Περί καθορισμού ανωτάτου ορίου 
συντελεστού δομήσεως κ.λπ.» (ΦΕΚ 58/Α) και ειδικότερα το άρθρο 
1(παρ. 1) αυτού. 

5. Τις διατάξεις του ν. 1558/1985 «Κυβέρνηση και Κυβερνητικά 
Όργανα»*(ΦΕΚ 137/Α) και ειδικότερα το άρθρο 23 παράγρ. 1. 

6. Τις διατάξεις του π.δ/τος 183/1986 «Έγκριση τροποποιήσεων 
σχεδίων πόλεων και καθορισμός όρων και περιορισμών δόμησης από 
τους νομάρχες» (ΦΕΚ 70/Α) και ειδικότερα το άρθρο 2 παράγρ. α. 

7. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. Υ.1436/15.10.1987 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανάκι» 


(ΦΕΚ 549/Β/16.10.87). 

9. Το υπ’ αριθ. 40416/2738/19.6.1987 έγγραφο της Διεύθυνσης 
Παραδοσιακών Οικισμών και Περιβάλλοντος (Γ7) προς το δήμο Πει¬ 
ραιά για τήρηση της νόμιμης διαδικασίας και το γεγονός ότι η προθε¬ 
σμία του άρθρου 30 παράγρ. 3 του.π.δ/τος 76/1985 (ΦΕΚ 27/Α) και 
του άρθρου 4 (παρ. 1) του ν. 1577/85 πέρασε άπρακτη. 

10. Την υπ’ αριθ. 168/1987 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

11. Την υπ’ αριθ. 482/1988 γνωμοδότηση του Συμβουλίου της 
Επικράτειας με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομικού σχεδίου 
Πειραιά (ν. Αττικής) στο τμήμα της πόλης που έχει χαρακτηρισθεί ως 
παραδοσιακό με το άρθρο 1 του από 27.7.1982 π.δ/τος «Χαρακτηρι¬ 
σμός τμήματος της πόλης του Πειραιά σαν παραδοσιακού (ιστορικό κέ¬ 
ντρο Πειραιά)» (ΦΕΚ 410/Α) και ειδικότερα στην ακτή Γ. Κονδύλη με 
τον αποχαρακτηρισμό των χώρων που είχαν χαρακτηρισθεί ως χώροι 
για την ανέγερση γραφείων Οργανισμού Λιμένος Πειραιώς (ΟΛΠ) με 
το από 8.4.1972 π.δ/γμα «περί τροποποιήσεως του ρυμοτομικού σχε¬ 
δίου Πειραιώς» (ΦΕΚ 113/Δ) και τη μετατροπή αυτών σε οικοδομικά 
τετράγωνα, όπως φαίνονται στο χρωματισμένο σχετικό πρωτότυπο διά¬ 
γραμμα σε κλίμακα 1:500, που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την υπ’ αριθ. 55141/1988 
πράξη του και που συνοπτικό του αντίτυπο δημοσιεύεται με το παρόν 
διάταγμα. 

Άρθρο 2 

Οι όροι και περιορισμοί δόμησης των παραπάνω οικοδομικών τετρα¬ 
γώνων καθορίζονται ως εξής: 

- Μέγιστο ποσοστό κάλυψης εβδομήντα τοις εκατό (70%) της επι¬ 
φάνειας του χώρου. 

- Συντελεστής δόμησης 2,4. 

- Μέγιστος αριθμός ορόφων των ανεγερθησομένων κτιρίων τέσσερις 
(4). με μέγιστο επιτρεπόμενο ύψος δεκαπέντε (15) μέτρα. 

- Οι λοιποί όροι και περιορισμοί δόμησης είναι αυτοί που καθορίστη¬ 
καν· 1 με το από 22.2.1899 Δ/γμα (ΦΕΚ 36/1899) και το από 
30.10.71 Δ/γμα (ΦΕΚ 258Δ/71) «περί τροποποιήσεως ενίων όρων 
και περιορισμών δομήσεως οικοπέδων τινών του ρυμοτομικού σχεδίου 
Πειραιώς». 

Άρθρο 3 

Η ισχύς του παρόντος διατάγματος αρχίζει από τή δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 24 Αυγούστου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ-ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙ! 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΤΕΤΑΡΤΟ} 


( 2 ) 

Καθορισμός Ζώνης Οικιστικού Ελέγχου κατωτάτου ορίου κατάτμησης 

και λοιπών όρων και περιορισμών δόμησης στην εκτός εγκεκριμένου 

σχεδίου και εκτός ορίων οικισμού προϋφισταμένου του έτους 1923 

περιοχή των κοινοτήτων Αγίου Παύλου, Ν. Καλλικράτειας και Ν. 

Σιλάτων (ν. Χαλκιδικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33 /Α) και 
ειδικότερα το άρθρο 29 (παρ. 1) αυτού, όπως τροποποιήθηκε με την πα- 
ράγρ. 14 του άρθρου 8 του ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των Ταμείου Νομικών» (ΦΕΚ 4/Α). 

2. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

4. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

5. Την υπ’ αριθ. 29/1987 γνωμοδότηση του κοινοτικού συμβουλίου 
Ν. Σιλάτων. 

6. Την υπ’ αριθ. 46/1987 γνωμοδότηση του κοινοτικού συμβουλίου 
Αγίου Παύλου. 

7. Το υπ’ αριθ. 1321/14.9.1987 έγγραφο της κοινότητας Ν. Καλ- 
λικράτειας. 

8. Τις υπ’ αριθ. 3/συν.22/18.9.87 και συν.26/13.11.87 γνωμο¬ 
δοτήσεις του Συμβουλίου Χωροταξίας, Οικισμού και Περιβάλλοντος, ν. 
Χαλκιδικής. 

9. Την υπ’ αριθ. 294/1988 γνωμοδότηση του Συμβουλίου της Επι¬ 
κράτειας με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Καθορίζεται Ζώνη Οικιστικού Ελέγχου (Ζ.Ο.Ε.) η εκτός εγκεκρι¬ 
μένου σχεδίου και εκτός ορίων οικισμών προϋφισταμένων του έτους 
1923 περιοχή των κοινοτήτων Αγίου Παύλου, Ν. Καλλικράτειας και 
Ν. Σιλάτων (ν. Χαλκιδικής) όπως το όριο της Ζώνης φαίνεται με την έν¬ 
δειξη Ζ.Ο.Ε. στο σχετικό χρωματισμένο πρωτότυπο διάγραμμα σε κλί¬ 
μακα 1:25.000 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθ. 40126/1988 πράξη του 
και που συνοπτικό του αντίτυπο δημοσιεύεται με το παρόν διάταγμα. 

2. Ειδικότερα το όριο της Ζ.Ο.Ε. ορίζεται ως εξής: 

- Βόρεια από τα διοικητικά όρια της κοινότητας Αγίου Παύλου εν 
μέρει από τα διοικητικά όρια κοινότητας Ν. Καλλικράτειας και τον 
δρόμο που ενώνει τα Ελαιοχώρια, τα Ν. Σίλατα και την Ν. Γωνιά (μη 
περιλαμβάνοντας τον οικισμό Ν. Σίλατα). 

- Νότια από τη θάλασσα. 

Ανατολικά από τα διοικητικά όρια της κοινότητας Ν. Σιλάτων. 

- Δυτικά από τη θάλασσα και τα διοικητικά όρια της Κοινότητας 
Αγίου Παύλου. 

Άρθρο 2 

Μέσα στη Ζ.Ο.Ε. όπως περιγράφεται στο προηγούμενο άρθρο, καθο¬ 
ρίζονται κατά περιοχές που φαίνονται στο ίδιο διάγραμμα με τους αριθ¬ 
μούς 1, 2, 3, 4 και 5 κατώτατο όριο κατάτμησης, χρήσεις γης και όροι 
και περιορισμοί δόμησης ως εξής: 

Α. Περιοχή με αριθμό 1. 

1. Η περιοχή 1 οριοθετείται από τη διασταύρωση της Εθνικής οδού 
ανατολικά του οικισμού Ν. Σιλάτων με το όριο της κοινότητας Ν. Σιλά¬ 
των, ακολουθεί το όριο της κοινότητας προς νότο, συνεχίζει στο νοητό 
όριο παράλληλα με-την οδό που συνδέει τη Σωζόπολη με τα Ν. Πλάγια 
σε απόσταση 200 μ. βόρεια μέχρι τα όρια του οικισμού της Ν. Σωζόπο- 
λης. Στη συνέχεια ακολουθεί την οδό Σωζόπολης - Ν.^Καλλικράτειας 
μέχρι τη διασταύρωση με το ρέμα και την οδό που οδηγεί στα Ν. Σί¬ 
λατα. Από το σημείο αυτό ακολουθεί το ρέμα προς ΝΔ και στη συνέχεια 
παράλληλα προς την οδό Σωζόπολης - Ν. Καλλικράτειας σε απόσταση 


400 μ. από αυτήν μέχρι της καθέτου από απόσταση 200 μ. δυτικά της 
διασταύρωσης της οδού με το δρόμο προς Άνω· Γαλήνη, τον οποίο 
δρόμο ακολουθεί προς Βορά μέχρι τη συνάντησή του με τον παλιό δρόμο 
Ν. Σίλατα - Ν. Καλλικράτεια, τον οποίο ακολουθεί προς Δυσμάς, παρα¬ 
κάμπτει τον οικισμό Ν. Καλλικράτειας μέχρι τη συνάντηση με το δρόμο 
Ν. Καλλικράτειας - Ν. Ηράκλειας, τον οποίο ακολουθεί μέχρι 400 μ. 
Μετά τη συνάντησή του με το ρέμα, όπου διασταυρώνεται με αγροτικό 
δρόμο προς Β., τον ακολουθεί μέχρι βάθους 400 μ. και στην συνέχεια 
προς Δ. σε απόσταση 400 μ. παράλληλα προς την παλιά οδό Ν. Καλλι- 
κράτειας - Ν. Ηράκλειας. Σε απόσταση 300 μ. δυτικά του λόφου, συνα¬ 
ντά αγροτικό δρόμο που τον ακολουθεί προς ΒΑ. Σε απόσταση 600 μ. 
συναντά κάθετο αγροτικό δρόμο προς Δ. τον ακολουθεί μέχρι την δια¬ 
σταύρωση με δύο αγροτικούς σε απόσταση 400 μ. 

Στη συνέχεια κατευθύνεται προς Β. μέχρι 500 μ. από τον οικισμό 
Αριζόνας, διασταυρώνεται με αγροτικό τον οποίο ακολουθεί προς Α. μέ¬ 
χρι του οικισμού Ν. Ηράκλεια. Από το σημείο αυτό κατευθύνεται πάλι 
προς Β. μέχρι να συναντήσει τα όρια του ΟΤΑ. Τα ακολουθεί προς Α. 
μέχρι του σημείου που συναντούν την κάθετο στην Εθνική οδό Ν. Μου- 
δανιών - Θεσσαλονίκης, ακολουθεί αυτήν προς ΝΑ. συναντά την παρα¬ 
πάνω οδό την ακολουθεί προς Α. παρακάμπτει νότια τα όρια του οικι¬ 
σμού Ν. Σιλάτων ξανασυναντά την παραπάνω οδό και την ακολουθεί 
μέχρι την αρχική διασταύρωση. 

2. Εντός της περιοχής αυτής επιτρέπονται οι εξής χρήσεις: Γεωργι¬ 
κές αποθήκες μικρού μεγέθους, κατοικία, κτίρια αποθηκών, οριζοντίου 
ή κατακορύφου τύπου (81Ε05), αντλιοστάσια, θερμοκήπια, υδατοδεξα- 
μενές, φρέατα, κτίρια και εγκαταστάσεις κοινής ωφελείας. 

3α. Το κατώτατο όριο κατάτμησης και αρτιότητας ορίζεται σε δεκα¬ 
πέντε (15) στρέμματα, εφόσον δεν απαγορεύεται από άλλες διατάξεις. 

β. Κατά περέκκλιση θεωρούνται άρτια και οικοδομήσιμα τα γήπεδα 
εφόσον έχουν τα ελάχιστα όρια αρτιότητας κατά τις αντίστοιχες ημερο¬ 
μηνίες, όπως ορίζονται με τις διατάξεις του άρθρου 1 του από 
24.5.1985 π.δ/τος (ΦΕΚ 270/Δ) όπως ισχύει. 

4α. Για τις γεωργικές αποθήκες οριζοντίου τύπου ορίζονται οι εξής 
όροι δόμησης: 

- Μέγιστη καλυπτόμενη επιφάνεια του γηπέδου 30 τετ. μέτρα. 

- Μέγιστος επιτρεπόμενος αριθμός ορόφων των κτιρίων ένας (1) με 
μέγιστο ύψος αυτών 4,50 μ. 

Με απόφαση του Νομάρχη που εκδίδεται μετά από γνώμη της αρμό¬ 
διας Υπηρεσίας του Υπουργείου Γεωργίας και μετά από γνωμοδότηση 
του Συμβουλίου Χωροταξίας, Οικισμού και Περιβάλλοντος του νομού, 
επιτρέπεται η ανέγερση ειδικών κτιρίων και εγκαταστάσεων που πιθα¬ 
νόν απαιτούνται για την καλλίτερη εκμετάλλευση της γεωργικής γης. 

β. Για τα κτίρια κατοικίας ορίζεται: 

- Μέγιστη εκμεταλλεύσιμη επιφάνεια του γηπέδου: 70 τετρ. μέτρα. 

- Μέγιστος επιτρεπόμενος αριθμός ορόφων των κτιρίων δύο (2) με 
μέγιστο ύψος αυτών 4,0 μ. για μονώροφη κατοικία ή μονώροφο τμήμα 
της και 7,5 μ. για διόροφη, το οποίο προσαυξάνεται κατά 1,20 μ. σε 
περίπτωση κατασκευής στέγης. 

γ. Οι λοιποί όροι και περιορισμοί δόμησης των λοιπών επιτρεπομέ- 
νων χρήσεων είναι οι αναφερόμενοι στα άρθρα 1,2 (παρ. 2,6) 3,6 και 7 
του από 24.5.1985 π.δ/τος (ΦΕΚ 270/Δ) όπως ισχύει. 

Β. Περιοχή με αριθμό 2. 

1. Το ένα τμήμα της περιοχής οριοθετείται από το δυτικό διοικητικό 
όριο της κοινότητας Αγίου Παύλου (παραλία) που το ακολουθεί προς Α. 
συναντά το όριο της περιοχής 1 και το ακολουθεί μέχρι το όριο του οικι¬ 
σμού Ν. Καλλικράτειας και καταλήγει στην παραλία. 

Το άλλο τμήμα της περιοχής αρχίζει από το κοινό όριο Ν. Καλλικρά- 
τειας-περιοχής 1 ακολουθεί το όριο της περιοχής 1 μέχρι το διοικητικό 
όριο της κοινότητας Ν. Σιλάτων και καταλήγει στην παραλία. 

2. Η περιοχή αυτή χαρακτηρίζεται ως περιοχή β κατοικίας με τις 
παρακάτω χρήσεις: 

Κατοικία, ξενοδοχειακές εγκαταστάσεις με ελεγχόμενη δυναμικό¬ 
τητα κάμπινγκ, εγκαταστάσεις κοινής ωφελείας, καταστήματα, αθλητι¬ 
κές εγκαταστάσεις. 

Ειδικότερα στις παρακάτω περιγραφόμενες περιοχές και για τα τμή¬ 
ματά τους που εμπίπτουν στην περιοχή (2) επιτρέπονται μόνο κτίρια 
κοινής ωφελείας: 

- Σε απόσταση ΙΟΟμ. από τις όχθες του ρέματος που από τον Αγ. 
Παύλο καταλήγει ανατολικά της καλλικράτειας και του ρέματος που εί¬ 
ναι κατάληξη τριών άλλων ρεμάτων (Ξηρόρρεμα, Κερασόρεμα, Τσιγ- 
γανόρεμα) και εκβάλει μεταξύ Γεωπονικών και Βεργιάς. 

- Σε απόσταση 100 μ. γύρω από το όριο του πευκοδάσους δυτικά 
της Σωζόπολης. 

3. Το κατώτατο όριο κατάτμησης και αρτιότητας ορίζεται σε τέσσερα 

(4) στρέμματα εκτός των γηπέδων που προορίζονται για Οοηιρίη^. 

4. Λοιποί όροι και περιορισμοί δόμησης των παραπάνω χρήσεων: 

α) Για ξενοδοχειακές εγκαταστάσεις: ισχύουν οι διατάξεις του άρθρου 
8 του από 6.10.1978 π.δ/τος (ΦΕΚ 538/Δ/17.10.1987) όπως 
ισχύει. 

β) Για κέντρα αναψυχής: ισχύουν οι διατάξεις του άρθρου 1 του από 

24.5.1985 π.δ/τος (ΦΕΚ 270/Δ/31.5.85) όπως ισχύει με τους εξής 
περιορισμούς: 

Συνολική επιφάνεια εκμετάλλευσης: 200 τ.μ. 

Μέγιστος αριθμός ορόφων των κτιρίων: ένας (1) με μέγιστο επιτρε¬ 
πόμενο ύψος αυτών 4,5 μέτρα. 

γ) Κατοικία, κτίρια κοινής ωφελείας: ισχύουν οι διατάξεις των άρ¬ 
θρων 5 και 7 του από 24.5.85 π.δ/τος (ΦΕΚ 270/Δ/31.5.85) όπως 
ισχύει. 

Γ. Περιοχές με αριθμό 3. 

1. Στις περιοχές αυτές περιλαμβάνονται;· 

- Η κοινοτική παραλιακή έκταση ΝΑ της Ν. Ηράκλειας που οριοθε- 

τείται από τη θάλασσα, από το δρόμο Ν. Καλλικράτειας-Ηράκλειας 
προς Β. αυτής και από αγροτικό δρόμο προς'Α. ' ■ 

- Η κοινοτική παραλιακή έκταση που οριοθετείται από τη θάλασσα, 
το όριο της περιοχής 2 προς Δ και Β και από το όριο του ρυμοτομικού 
σχεδίου του οικισμού Βεργιάς. -· 

- Η κοινοτική παραλιακή έκταση που οριοθετείται από τη θάλασσα 
προς Ν. το όριο της περιοχής 2 προς Α και μερικώς προς Β, το δασύλιο 
(πευκώνας 5) προς Β. και τον οικισμό Σωζόπολης προς Β. 

2. Εντός των περιοχών αυτών επιτρέπονται οι χρήσεις: 

Τουριστικές εγκαταστάσεις, εγκαταστάσεις εξυπηρέτησης λουσμέ¬ 
νων, αθλητικές εγκαταστάσεις και αναψυχής. 1 

3. Το κατώτατο όριο κατάτμησης και αρτιότητας ορίζεται σε οκτώ 
(8) στρέμματα. 

4. Οι λοιποί όροι και 7ΐεριορισμοί δόμησης των παραπάνω χρήσεων 
είναι οι αναφερόμενοι στα άρθρα 8 και 9 του από 6.10.1978 π. δ/τος 
(ΦΕΚ 538/Δ) όπως ισχύει. 

Δ. Περιοχή με αριθμό 4. 

1. Η περιοχή 4 οριοθετείται από το δυτικό όριο του οικσιμού Ν. Σιλά- 
των ακολουθεί το δρόμο προς Ν. Γ ώνιά, περνάει τα όρια της κοινότητας 
συναντά το ρέμμα και το όριο της κοινότητας Ν. Καλλικράτειας, το ακο¬ 
λουθεί προς Δ. μέχρι το όριο της περιοχής 1 το οποίο ακολουθεί ως που 
να συναντήσει τον οικσιμό Ν. Σίλατα. 

2. Εντός της περιοχής αυτής επιτρέπονται οι χρήσεις: 

Κατοικία, εγκαταστάσεις κοινής ωφελείας, υδατοδεξαμενές, αθλητι¬ 
κές εγκαταστάσεις, φρέατα, θερμοκήπια, γεωργικές αποθήκες, κτίρια 
αποθηκών οριζοντίου τύπου η κατακορύφου τύπου (8ί1οδ). 

3α. Το κατώτατο όριο κατάτμησης και αρτιότητας ορίζεται σε τέσ¬ 
σερα (4) στρέμματα. 

β. Κατά παρέκκλιση 1 θεωρούνται άρτια και οικοδομήσιμα τα γήπεδα 
εφόσον έχουν τα ελάχιστα όρια αρτιότητας κατά τις αντίστοιχες ημερο¬ 
μηνίες όπως ορίζονται με τις διατάξεις του άρθρου 1 του από 

24.5.1985 π.δ/τος (ΦΕΚ 270/Δ) όπως ισχύει. 

4. Οι λοιποί όροι και περιορισμοί δόμησης των παραπάνω χρήσεων 
είναι οι αναφερόμενοι στα άρθρα 1, 2 (παρ. 2, 6) 3, 6 και 7 του από 

24.5.1985 π.δ/τος (ΦΕΚ 270/Δ) όπως ισχύει. 

Ε. Περιοχές με αριθμό 5 

1. Στις περιοχές αυτές περιλαμβάνονται: 

- Η περιοχή του λόφου ΝΔ της Ν. Ηράκλειας με την κοινοτική 
έκτασή της προς ΒΔ. Η περιοχή οριοθετείται από την περιοχή 2 προς 
ΒΔ, ΒΑ και Α και από το δρόμο Ν. Καλλικράτειας - Ν. Ηράκλειας προς 


Ν. 

- Το δασύλιο (πευκώνας) προς Δ. του οικισμού Σωζόπολης που περι¬ 
κλείεται από τις περιοχές 2 και 3. 

2. Στις περιοχές αυτές επιτρέπονται οι χρήσεις: 

Εγκαταστάσεις κοινής ωφελείας, αθλητικές εγκαταστάσεις μικρού 

μεγέθους, παιδικές χαρές. 

3. Το κατώτατο όριο κατάτμησης και αρτιότητας ορίζεται σε έξι (6) 
στρέμματα. 

4. Οι λοιποί όροι και περιορισμοί δόμησης των παραπάνω χρήσεων 
είναι οι αναφερόμενοι στα άρθρα 1 και 7 του από 24.5.1985 π. δ/τος 
(ΦΕΚ 270/Δ) όπως ισχύει και στο άρθρο 9 του από 6.10.1978 π.δ/ 
τος (ΦΕΚ 538/Δ) όπως επίσης ισχύει. 

ΣΤ. Επιπλέον μέσα στα όρια της ΖΟΕ επιβάλλεται η έγκριση της αρ¬ 
μόδιας Εφορείας Αρχαιοτήτων για κάθε οικοδομική εργασία και εκ¬ 
σκαφή σε ακτίνα 500 μέτρων απο τα όρια των παρακάτω αναφερομέ- 
νων περιοχών: 

1. Μισοτούμπα Ν. Ηράκλειας 

2. Τούμπα Βελόνα 

3. Τούμπα και Τράπεζα Ν. Καλλικράτειας. 

4. Τούμπα και Τράπεζα Βεργιάς. 

5. Οικισμός και Νεκρόπολη αρχαϊκών καί κλασικών χρόνων στο 
δρόμο Ν. Σιλάτων Ελαιοχωρίου. 

6. Ναός Αγίου- Τρύφωνα. 

7. Μετόχι Αγ. Αναστασίας (Καρβουνώ) 

8. Μετόχι Αγ. Νικολάου Χιλιανταρίου 

9. Νερόμυλος στις παρυφές του οικισμού Ν. Σιλάτων. 

10. Αρχαιολογικός χώρος στη Βεργιά και λόφος απέναντι από τη 
Βεργιά. 

11. Σερβικομετόχι. 

Άρθρο 3 

1. Οικοδομικές άδειες που έχουν εκδοθεί με τις προγενέστερα ισχύου- 
σες διατάξεις ή έχει υποβληθεί ο πλήρης φάκελος με τα απαραίτητα για 
την έκδοση της οικοδομικής άδειας στοιχεία μέχρι την ημέρα δημοσιεύ- 
σεως του παρόντος, εκτελούνται ή αναθεωρούνται χωρίς την αύξηση 
του όγκου του κτιρίου σύμφωνα με τις προϊσχύουσες διατάξεις, εφόσον 
είναι ευμενέστερες, έστω και αν οι χρήσεις τις οποίες εξυπηρετούν δεν 
προβλέπονται ή και απαγορεύονται από τις διατάξεις του παρόντος. 

2. Επιτρέπεται η λειτουργία, συντήρηση και επισκευή των υφισταμέ¬ 
νων εγκαταστάσεων έστω και αν η χρήση τους δεν προβλέπεται ή καί 
απαγορεύεται από τις διατάξεις του παρόντος. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Αυγούστου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

